Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraelis käib 26. päeva sõda, pärast seda, kui Hamas
ja selle terroristlikud liitlasrühmitused
korraldasid Lõuna-Iisraelis brutaalse veresauna,
mis nõudis üle 1400 peamiselt tsiviilelanikust inimohvri.
Kuigi hutid kuulutasid Iisraelile sõja, jäävad nende korduvad rünnakud
Iisraeli mitmekihilise õhutõrjevõrgu vastu jõuetuks.
Iraan ähvardab nii Iisraeli kui ka Ameerika Ühendriike sõjaga,
samas kui Türgi hoiatab sõja eest poolkuu ja risti vahel.
Iisrael jätkab võitlust islamistlike kurjuse jõududega
Hamasi kontrollitud Gaza sektoris,
olles samas valmis seisma vastu mis tahes regionaalsele ohule.
Terrorist räsitud palestiinlaste enklaavis jätkuvad teravad lahingud,
kus vaid viimase 24 tunni jooksul
on edukalt likvideeritud kümneid terroriste.
Kahjuks ei säästa sõda ka Iisraeli.
IDF kinnitas, et Hamasi tankitõrjeraku varitsuse käigus
langes 13 sõjaväelast, enne kui rakk edukalt likvideeriti.
Oleme raskes sõjas. See saab olema pikk sõda.
Meil on palju olulisi saavutusi, aga ka valusaid kaotusi.
Teame, et iga meie sõdur on terve maailm.
Kogu Iisraeli rahvas embab teid, perekonnad, sügavalt südamest.
Oleme kõik teiega teie raskes leinas.
Meie sõdurid on langenud kõige õiglasemas sõjas,
sõjas meie kodu eest. Luban Iisraeli kodanikele:
Viime töö lõpule. Jätkame kuni võiduni.
Jeruusalemma esikaitseametnik,
kes külastas 669. eritaktikalise päästeüksuse sõdureid, rõhutas,
et hoolimata valusatest ohvritest
on Iisrael otsustanud vankumatult oma sõjalisi sihte täita.
Viimaseid päevi iseloomustab üleminek järgmisesse lahingufaasi.
Suur kontingent vägesid tegutseb sügaval Gaza sektoris.
Neis lahinguis osalevad meie sõdurid.
Tulemuste ja saavutuste arv lahinguväljal on väga suur.
Meie kahetsuseks on sõjal hind.
Viimase 24 tunni hind on kahjuks kõrge olnud.
Sellele vaatamata oleme kindlalt otsustanud jätkata,
võita ja lüüa Hamasi, kuni rühmitus on suures osas hävitatud.
Perioodilise ülevaate osana
sõjakabineti otsuste kohta edasise suhtes,
kordas Iisraeli riikliku julgeoleku nõunik Tzachi Hanegbi etappe,
mida Iisraeli Kaitsevägi (IDF) on siiani läbi viinud.
Esimene etapp, terroristide blokeerimine ja eemaldamine lõunast,
on seljataga. Teine etapp algas kohe pärast seda.
See on võimsate ja täpsete löökide etapp kõigi vaenlase võrgustike vastu,
mis põhineb kvaliteetsel luurel,
rünnakutel, mida tehakse maalt, merelt ja õhust.
Praegu käib maaoperatsioon Gaza sektori põhjaosas.
See on raske kampaania, millega kaasneb äge võitlus.
Pole ühtki võitlust valusa hinnata.
Oleme sõdalaste rahvas, kes on kogenud valu.
Vaatamata valule oleme otsustanud võita.
Keset pidevat Liibanonist lähtuvat vaenutegevust
kinnitas Iisraeli riikliku julgeoleku nõunik,
et IDF on valmis igaks arenguks.
Põhjasektoris on otsustatud olla valmis kõikideks arenguteks,
viia läbi tugevat kaitset
Liibanoni piirile juba paigutatud reservistide
ulatusliku mobiliseerimisega,
tsiviilelanike evakueerimisega kaitseliinilt,
et tagada nende heaolu Hezbollah' sissetungi korral,
ning rünnata vaenlase võrgustikke
vastuseks tema provokatsioonidele kõikjal ja kõhklematult.
Jeruusalemma esijulgeolekunõunik
rõhutas seejärel sõjakabineti üksmeelset seisukohta
terrorirühmituse Hamas ja Gaza sektori tuleviku suhtes.
Sõja eesmärkide saavutamiseks,
eriti Hamasi kui relvastatud valitseja hävitamiseks Gazas,
oli vaja vaimset muutust.
Nii kabinet kui ka julgeolekuteenistuste juhid
on igaveseks loobunud operatiivsetest kontseptsioonidest,
mis olid osa meie teadvusest sellest peale,
kui Hamas 16 aasta eest esimest korda Gaza sektoris võimu haaras.
Kõik mineviku mõisted on kadunud. Ei ole enam "raunde",
pole enam "operatsioone" ega muid amorfseid mõisteid
nagu "heidutuse tugevdamine", "hinna nõudmine",
"valus löök nende infrastruktuurile" või "teadvusse raiumine".
7. oktoobri veresaun purustas illusioonid,
et meil on vastaseks vaenlane,
kes ei julge riskida oma täieliku hävitamisega.
Niipea, kui selgus tõsiasi, et Hamas on nagu ISIS
ja nii pole tal mingeid piiranguid
ning ta näeb Gaza elanikke vaid kaitset pakkuva inimtolmuna,
polnud meie südames enam mingit kahtlust.
Hamas oma psühhopaatilise juhtkonna ja sadistlike mõrtsukatega
peab lakkama olemast.
Rõhutades korduvalt, et Iisrael tagab Hamasi eksistentsi lõpetamise,
rõhutas Hanegbi ka vajadust teha vahet Hamasi
ja selle kontrolli all oleva mittesõdiva elanikkonna vahel.
Neil koletislikel terrorirühmitustel
ei tohi enam kunagi lubada Gaza sektorit kontrollida.
Usun, et see on ka Iisraeli avalikkuse otsustava enamuse seisukoht.
Diplomaatilisel rindel on tohutu väärtus,
et Ameerika Ühendriikide president on seisnud Iisraeli kõrval.
See on võimaldanud meil peaaegu terve kuu
pidevalt läbi viia enneolematult jõulist kampaaniat,
mis jätkub ka järgmisel perioodil.
Selle toetuse säilitamiseks oleme kohustatud jätkama,
nagu oleme teinud sõja algusest, mõrtsukate ja mittesõdijate eristamist,
veenma Gaza põhjaosa elanikke kolima kaitstud aladele lõunas;
lubama välisriikide abijõududel pakkuda toitu, vett ja ravimeid kõigile,
kes on meie üleskutsele vastanud ja praegu lõunas viibivad;
kutsuma üles andma elupäästvat arstiabi kõigile,
kes seda vajavad,
mitte haiglates, mis on hetkel terrori juhtimiskeskused,
Hamasi ja Islamidžihaadi juhtimis- ja kontrollkeskused,
vaid alternatiivsetes haiglates Egiptuses, mis asuvad kaitstud aladel,
või eri riikide haigla-laevadel,
mis vastasid peaministri algatusele ja peaksid saabuma Gaza rannikule.
Oluline on märkida, et samal ajal kui Iisrael osaleb sõjas
Hamasi valitsetava Gaza sektori terrorirühmituste vastu,
kuulutas Iraani käsilasrühmitus Ansar-Allah Jeemenis,
mida domineerib huti hõim, Iisraelile ametlikult sõja,
ja on tulistanud Jeemenist Lõuna-Iisraeli suunas
uusi ballistilisi rakette ja ühesuunalisi enesetapudroone.
Sellest hoolimata püüdis Iisraeli mitmekihiline õhutõrjevõrk
kõik laskekehad edukalt kinni.
Türgi välisminister Hakan Fidan
võõrustas oma Iraani kolleegi Hossein Amir-Abdollahiani kohtumisel,
kus arutati piirkondlikke arenguid.
Kohtumise järel kuulutas Teherani esidiplomaat,
kelle riik peab Iisraeli vastu sõda oma regionaalste käsilaste kaudu,
et kui Iisrael ei lõpeta oma kättemaksusõda Hamasi vastu,
satub piirkond regionaalsesse sõda.
Kui seda sõda kohe ei lõpetata
ning Ameerika ja Iisraeli ühiseid rünnakuid Gaza tsiviilelanike,
naiste ja laste vastu ei peatata,
siis on tagajärjed neile, kes seda sõda peavad, tõsised.
Kohtumistel, mis meil olid Dohas, Kataris, Hamasi poliitilise juhtkonnaga
ja vastupanuliikumistelt saadud teabe põhjal tuleb öelda,
et kui genotsiidi ja sõjakuritegusid tsiviilelanike vastu kohe ei lõpetata,
oleme regioonis väga lähedal punktile,
kus tehakse saatuslik ja oluline otsus.
Oluline on märkida, et kui Ankara esidiplomaat
esitas Türgi seisukohad vaoshoitud avalduses;
siis paari päeva eest kuulutas Türgi president Recep Tayyip Erdogan
Iisraeli "sõjakurjategijaks" ja et Türgi tegutseb vastavalt,
ilma detaile täpsustamata.
Nüüd kuulutame, et Iisrael on maailma jaoks sõjakurjategija.
Ja valmistume selleks.
President Erdogan jätkas oma NATO-liitlaste ähvardamist Läänes,
hoiatades, et nende toetus Iisraelile
võib muutuda sõjaks nn poolkuu ja risti vahel.
Kas tahate taas uut sõda
poolkuu ja teie, ristisõdijate, vahel?
Kui seda taotlete, siis teadke,
et see rahvas, Türgi rahvas, pole surnud!
See rahvas seisab sirgel seljal.
Oluline on märkida, et president Erdogani retoorika
kõlab keset Türgi islamistlike gruppide tugevamat survet
tema enda AK partei sees, mida mõjutab
nii Katari kui ka Iraani tugev desinformatsioonikampaania.
Aitäh, et vaatasite TV7 Iisraeli uudiseid.
Julgustaksin teid paluma rahu Jeruusalemmale ja päästet Iisraelile.
Kui teid õnnistavad meie igapäevased ülevaated
ja soovite aidata meil kanda nende tootmiskulusid,
kuna TV7 Iisraeli tegevus põhineb annetustel,
kaaluge meie toetamist.
Seda saab teha meie veebilehel www.tv7israelnews.com
Olen Jonathan Hessen. Õnnistatud õhtut!
Kui Jumal tahab, kohtume järgmistes saadetes.
Seniks - Shalom Jeruusalemmast!
Tõlge: Monika Jaaguri